Zenglendo

Yon Zenglendo se yon vòlè. Mo sa a soti nan non yon lame sekrè Fausten Soulouk te kreye ki te rele "Les zinglins", Duvalier te sèvi ak lide sa a pou l te kreye makout li yo. Mo sa a vin retounen nan lang kreyol gras ak jounalis Sonny Bastien. 

Vòlè, gwoup vòlè ki mache ak gwo zam fannfwa, kriminèl, atoufè ki tap kraze-brize nan peyi Dayiti apre Duvalier (Jean-Claude) fin pran egzil, zenglendo yo se yon rezo san pitye, yon rezo byen monte ki difisil pou enfiltre. «Reseau sans pitié» se yon fim ayisyen sou zenglendo Patrick Jerome te moute ki pale anpil sou fason zenglendo yo fonksyone. 

Ekzanp itilizasyon mo a nan yon fraz: "Zenglendo yo antre nan kay la se sa yo bliye yo pa fè". 

"Sezon sechrès Ayiti" se yon woman ki pale anpil sou zenglendo.